text: Esmapilgul kerkib küsimus, miks vajab Eesti välistööjõudu, kui meil endalgi on lausa kõrgharidusega inimesed töötud või ei leia erialast tööd. Ministritena oleme ettevõtjatega kohtudes saanud neilt korduvalt tagasisidet, et tehnikaalase  ettevalmistusega inimestest on tööandjatel pidevalt puudus. Eeltoodu  viitab, et sarnaselt teiste Euroopa riikidega on Eestis struktuurne tööjõupuudus.  Lisaks oma elanike ümber- ja täiendusõppele vajab Eesti kiiremaks majandusarenguks kõrgkvalifitseeritud tööjõudu ka juurde.